హర్షరన్ సింగ్ బల్లి

హర్షరన్ సింగ్ బల్లి (జననం 13 అక్టోబర్ 1948) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు హరి నగర్ శాసనసభ నియోజకవర్గం నుండి 1993 నుండి 2013 వరకు నాలుగుసార్లు ఎమ్మెల్యేగా ఎన్నికై పరిశ్రమలు, కార్మిక, జైళ్లు, భాషలు, గురుద్వారా పరిపాలన శాఖ మంత్రిగా పని చేశాడు.

హర్షరన్ సింగ్ బల్లి 1993 నుండి 2013 వరకు నాలుగుసార్లు ఎమ్మెల్యేగా, మంత్రిగా పని చేసిన ఆయనకు 2013 ఎన్నికల్లో బిజెపి టికెట్ నిరాకరించడంతో ఆయన కాంగ్రెస్‌లో చేరి కాంగ్రెస్ అభ్యర్థిగా పోటీ చేసి ఓడిపోయిన తర్వాత తిరిగి బిజెపిలో చేరాడు. ఆయన 2020 జనవరి 25న భారతీయ జనతా పార్టీని వీడి ఢిల్లీ ముఖ్యమంత్రి అరవింద్ కేజ్రీవాల్, ఉప ముఖ్యమంత్రి మనీష్ సిసోడియా సమక్షంలో ఆమ్ ఆద్మీ పార్టీలో చేరాడు. హర్షరన్ సింగ్ బల్లి  2025 ఢిల్లీ శాసనసభ ఎన్నికలకు ముందు తిరిగి భారతీయ జనతా పార్టీలో చేరాడు.
నిర్వహించిన పదవులు
 1977 - ఢిల్లీ మున్సిపల్ కార్పొరేషన్ కార్పొరేటర్ 
 1993 - ఢిల్లీ శాసనసభ సభ్యుడిగా ఎన్నికయ్యాడు 
 1993 - 1998 పరిశ్రమలు, కార్మిక, జైళ్లు, భాషలు, గురుద్వారా పరిపాలన శాఖ మంత్రి
 1998 - ఢిల్లీ శాసనసభ సభ్యుడిగా ఎన్నికయ్యాడు 
 2003 - ఢిల్లీ శాసనసభ సభ్యుడిగా ఎన్నికయ్యాడు  
 2008 - ఢిల్లీ శాసనసభ సభ్యుడిగా ఎన్నికయ్యాడు 
 ప్రపంచ పంజాబీ సంస్థ (WPO) స్టీరింగ్ కమిటీ సభ్యుడు
 హామీ కమిటీ ఛైర్మన్‌ 
 ఈఎస్ఐ ప్రాంతీయ బోర్డు ఛైర్మన్‌గా 5 సంవత్సరాలు పనిచేశారు .
 ఖాదీ గ్రామోగ్ బోర్డు ఛైర్మన్‌

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు